জুন, ১৮৮৯ সালে লর্ডসে রয়্যাল আর্টিলারি ক্রিকেট ক্লাবের (আরএসসিসি) সদস্যরূপে মেরিলেবোন ক্রিকেট ক্লাবের (এমসিসি) বিপক্ষে খেলেন। এ খেলার মাধ্যমেই প্রথমবারের মতো নিজেকে ক্রিকেটার হিসেবে আত্মপ্রকাশে সচেষ্ট হন। উইজডেনে তার ব্যাটিংশৈলীর উচ্ছসিত প্রশংসা করা হয়। আরএসিসি’র প্রথম ইনিংসে সংগৃহীত ১৬৭ রানে তার অবদান ছিল ৯১ ও দ্বিতীয় ইনিংসে ১৭১ রানের মধ্যে ১০২ রান তুলেছিলেন। এছাড়াও, ঐ খেলায় তিনি ছয় উইকেট লাভ করেছিলেন। আরএসিসি, এমসিসিকে পরাজিত করে। ফলশ্রুতিতে, কেন্টের সদস্য নির্বাচনকল্পে যাচাই-বাছাইয়ের খেলায় অংশগ্রহণের জন্যে তাকে আমন্ত্রণ জানানো হয়।

পরবর্তীতে দুই মৌসুমে কেন্টের পক্ষে এগারোবার খেলায় অংশ নেন। তখনো তিনি নিয়মিত সৈনিকের ভূমিকায় অবতীর্ণ হয়েছিলেন। জুলাই, ১৮৮৯ সালে মোট পার্কে ইয়র্কশায়ারের বিপক্ষে প্রথম-শ্রেণীর ক্রিকেটে অংশগ্রহণ করেন ভিক্টর বার্টন। দলে নিজেকে তিনি কখনো পুরোপুরি প্রতিষ্ঠিত করতে পারেননি।

আন্তর্জাতিক ক্রিকেট
হ্যাম্পশায়ারে অংশগ্রহণ
প্রথম-শ্রেণীর ক্রিকেট
কেন্টে অংশগ্রহণ